Harry Potter og Mysteriekammeret (videospill)

Harry Potter og Mysteriekammeret er et Gullstikka-belønnet videospill som ble lansert i 2002. Det er det andre videospillet som ble sluppet i Harry Potter-serien.

Figurer 

NB! Ikke alle figurer er tilgjengelige i samtlige versjoner av spillet

Harry Potter  en modig, tolv år gammel magiker. Hovedfigur og den eneste spillbare figuren. Man kan imidlertid spille som Gurgel i en liten seksjon i spillet. 
Ronny Wiltersen  Harrys bestevenn, vanligvis sett da han fører Harry til timene eller til rumpeldunkarenaen, og i små filmsekvenser.
Hermine Grang  en smart pike som sjeldent blir sett sammen med Harry i mesteparten av spillet, bortsett fra i filmsekvenser. Hun blir forsteinet mot slutten av spillet.
Gulla Wiltersen  Ronnys lillesøster som Harry må redde mot slutten av spillet. I PS2 og Xbox-versjonene må også Harry finne flere ting hun har mistet i Diagonallmenningen.
Fred og Frank Wiltersen  tvillinger og Ronnys eldre brødre. De har en veldig liten rolle i PC-versjonen, men i PS2 og Xbox-versjonene åpner de en butikk i Griffingtårnet det Harry kan handle objekter fra dem. Butikken er kun åpen om natten.
Nilus Langballe  en av Harrys romkompiser, en klumsete og glemsom gutt. I PS2 og Xbox-versjonene blir han fanget bak et veggteppe, og Harry må finne en trylleformel for å hjelpe ham ut.
Draco Malfang  Harrys erkefiende, vanligvis sett snikende rundt om natten.
Stønne-Stina  et spøkelse som hjemsøker jentedoen i tredje etasje.
Albus Humlesnurr  rektoren ved Galtvort høyere skole for hekseri og trolldom. Selv om han vanligvis er borte under spillets handling, er han med i en filmsekvens der han forteller Harry at han ikke tror Harry er arvingen til Smygard. Han opptrer også mot slutten av hver dag for å annonsere hvor mange poeng de forskjellige husene ved skolen har.
Severus Slur  eliksirlæreren ved Galtvort. Kjent for å være uvanlig streng, og vanligvis sett i fangekjelleren nær klasserommet sitt.
Minerva McSnurp  transfigurasjonslæreren. Hennes klasserom er lokalisert på venstre side i tredje etasje.
Professor Pirrevimp  læreren i trylleformler. Hans klasserom er på høyre side i tredje etasje.
Gyldeprinz Gulmedal  lærer i forsvar mot svartekunster. Han har klasserom i fjerde etasje.
Gygrid  en veldig stor person som vanligvis er å finne i hytten sin ute på eiendommen til slottet.
Pomona Stikling  lærer i urtologi, som har undervisning i drivhuset.
Madam Hopp (kun i PS2 og XBox-versjonene)  lærer i flyvning. Hun har en flyveleksjon på et gressområde utenfor skolen, og er deretter bestandig tilstede på gressområdet hvis Harry føler for å bedre poengsummen sin på flyvebanen.
Oliver Quist (PS2 og XBox)  Griffings rumpeldunkkaptein. Han innkaller Harry til hans første rumpeldunktrening, og blir deretter alltid funnet på rumpledunkarenaen hvis Harry ønsker å bedre tiden han bruker på å fange gullsnoppen.
Perry Wiltersen (PS2 og XBox)  en prefekt fra Griffing, eldre bror til Ronny. Perry er alltid tilstede i Griffings oppholdsrom om natten, og liker ikke å bli forstyrret. Han kaster Harry ut av rommet hvis han ser eller hører ham. Dessverre er den eneste måten å nå tak i Fred og Franks butikk å snike seg gjennom lesesalen der Perry sitter.

Handling 

For en mer komplett handling, se Harry Potter og Mysteriekammeret

Harry Potter returnerer til Galtvort etter en miserabel sommer, for å begynne sitt andre år i studiene for å bli en magiker. Alt er imidlertid ikke fredelig: Elever blir forsteinet og det er rykter om at arvingen til Smygard står bak det hele. Mistanken blir rettet mot Harry, men da Gulla Wiltersen blir kidnappet og tatt inn i Mysteriekammeret, er det Harry som må redde henne.

Annet 
 I PC-versjonen av Harry Potter og De vises stein er det en bakgrunnsfigur som heter Marilyn fra Håsblås som samler på rare objekter. Som en intern vits er det en annen bakgrunnsfigur i Mysteriekammeret som er Marilyns yngre bror, og som deler hennes merkelige hobby.
 Harry Potter og Mysteriekammeret var det siste spillet som ble lansert til Game Boy Color.

Norske stemmer

PC-versjonen 
 Harald Mæle - Albus Humlesnurr, Rubeus Gygrid, Gnav
 Per Skjølsvik - Argus Nask, Gyldeprinz Gulmedal, Professor Pirrevimp, Argarapp
 Helge Winther-Larsen - Severus Slur, Lucifus Malfang, Nesten hodeløse Nikk, Noldus, Basilisken, Edderkopp, Valghatten
 Raymond Henriksen - Diverse elever
 Lars Berteig Andersen - Harry Potter
 Siri Nilsen - Hermine Grang
 Emilie Grønsund - Gulla Wiltersen, Diverse elever
 Erik Skøld - Tom Venster, Fred og Frank Wiltersen, Oliver Qvist, Perry Wiltersen, Unge Rubeus Gygrid
 Unn Vibeke Hol - Stønne-Stina, Madam Pomfrit, Professor McSnurp, Professor Stikling, Fru Wiltersen
Simen Sand - Forteller

Eksterne lenker 
 

Videospill i Harry Potter-serien
Videospill fra 2002
Gullstikka-vinnere
Videospill utviklet i Storbritannia
Videospill utviklet i USA

he:הארי פוטר - משחקים#הארי פוטר וחדר הסודות